ერეკლეს სასახლე
**გიორგი ჩუბინაშვილის სახელობის თელავის ისტორიულ-ეთნოგრაფიული მუზეუმი** დაარსდა 1927 წელს, როგორც მხარეთმცოდნეობის მუზეუმი. 8 წლის განმავლობაში მუზეუმი საზოგადოებრივ საწყისებზე მუშაობდა. 1935 წელს გადაკეთდა ისტორიულ-ეთნოგრაფიულ მუზეუმად. მუზეუმი მოთავსებულია მეფე ერეკლე II-ის ყოფილი სასახლის რამდენიმე დარბაზში. აქვს სხვადასხვა პერიოდები განყოფილებები. 

სამუზეუმო კომპლექსში „ბატონის ციხის" სახელწოდებით შედის: „კახთ მეფეთა სასახლე" (XVIII საუკუნე), მეფის კარის ეკლესიები, ერეკლეს მიერ XVIII საუკუნის 50-იან წლებში დაარსებული ფილოსოფიურ-საღვთისმეტყველო სკოლის ნაგებობის ნაშთები, მეფის აბანო და სასახლის ტერიტორიაზე გაყვანილი გვირაბი, აღმოსავლეთისა და დასავლეთის მხარის უნიკალური კარიბჭეები, აგრეთვე ყოფილი წმინდა ნინოს სახელობის სასწავლებლის, ქეთევან იაშვილის სახელობის სამხატვრო გალერეისა და ადმინისტრაციული კორპუსები.

მეფე ერეკლეს მემორიალური ნივთების გარდა, მუზეუმში დაცულია: ნუმიზმატიკური მასალა, ადრეფეოდალური ხანის სარკოფაგი, გვიანი შუა საუკუნეების აბჯარი, XVII-XIX საუკუნეების სპილენძის საოჯახო ნივთების, საბრძოლო იარაღის, ხევსურული სამოსელის კოლექციები. ქეთევან იაშვილის სახელობის სამხატვრო გალერეაში დაცულია ქეთევან იაშვილის მიერ მუზეუმისათვის საჩუქრად გადაცემული კერძო კოლექციის 187 ექსპონატი. მათ შორის XIX საუკუნის ნიდერლანდური, ფრანგული, გერმანული, რუსული (ივანე აივაზოვსკის, ივანე კრამსკოისა და „პერედვიჟნიკების" პერიოდის სხვა მხატვართა ნაწარმოებები) მხატვრობისა და მცირე პლასტიკის საინტერესო ნიმუშები, აგრეთვე ქართველ მხატვართა (ელენე ახვლედიანის, ლადო გუდიაშვილის, ჯემალ ხუციშვილისა და სხვათა) ნამუშევრები.

არქეოლოგიის, ეთნოგრაფიის, ნუმიზმატიკის, ტექსტილის, ხელნაწერთა და ფერწერული ტილოების კოლექციების გარდა მუზეუმში არსებობს სამეცნიერო ბიბლიოთეკა, რომელიც 5000 მეტ წიგნად ფონდს ითვლის, ფოტოფონდი (ალექსანდრე როინაშვილი, ვასილ როინაშვილი, დიმიტრი ერმაკოვი, შარკანოვი, ბარკალაია, სოსნოვი, ტორი, სიმონოვი და სხვა ფოტოხელოვანთა) ქალაქ თელავის შესანიშნავი ხედებით, ყოფა-ცხოვრების ამსახველი 7000-ზე მეტი ფოტომასალით.

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

გალერეა
-------

* ერეკლე მეფის კარის ეკლესიაერეკლე მეფის კარის ეკლესია
* ერეკლეს სამეფო ტახტიერეკლეს სამეფო ტახტი
* მუზეუმის შესასვლელიმუზეუმის შესასვლელი
* ქეთევან იაშვილის სახელობის სამხატვრო გალერეაქეთევან იაშვილის სახელობის სამხატვრო გალერეა
* რაფიელ ერისთავის საფლავი მუზეუმის ეზოშირაფიელ ერისთავის საფლავი მუზეუმის ეზოში
* გიორგი ჩუბინიშვილის ბიუსტი მისივე სახელობის თელავის ისტორიულ-ეთნოგრაფიული მუზეუმის ეზოში გიორგი ჩუბინიშვილის ბიუსტი მისივე სახელობის თელავის ისტორიულ-ეთნოგრაფიული მუზეუმის ეზოში
* ბარბარე ჯორჯაძის საფლავი მუზეუმის ეზოშიბარბარე ჯორჯაძის საფლავი მუზეუმის ეზოში
* იოსებ დავითაშვილის საფლავი მუზეუმის ეზოშიიოსებ დავითაშვილის საფლავი მუზეუმის ეზოში

ლიტერატურა
----------

ვიკისაწყობში არის გვერდი თემაზე:
***თელავის ისტორიულ-ეთნოგრაფიული მუზეუმი***

* *ბენდიანაშვილი ა.*, ქართული საბჭოთა ენციკლოპედია, ტ. 4, თბ. 1979. — გვ. 645.

სქოლიო
------

1. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
კახეთის მუზეუმები |
| --- |
|  |
| ახმეტის მუნიციპალიტეტი | 
ქისტაურის რაფიელ ერისთავის სახლ-მუზეუმი  ·  ახმეტის მხარეთმცოდნეობის მუზეუმი
 |
|  |
| გურჯაანის მუნიციპალიტეტი | 
გურჯაანის მხარეთმცოდნეობის მუზეუმი  ·  გურჯაანის ნატო ვაჩნაძის სახლ-მუზეუმი  ·  ვაჩნაძიანის მუზეუმი  ·  ივანე ბერიტაშვილის მუზეუმი  ·  ქართული მხედრული ისტორიის მუზეუმი  ·  საბრძოლო დიდების მუზეუმი
 |
|  |
| დედოფლისწყაროს მუნიციპალიტეტი | 
დედოფლისწყაროს მხარეთმცოდნეობის მუზეუმი  ·  დედოფლისწყაროს ხალხთა მეგობრობის მუზეუმი  ·  ნიკო ფიროსმანაშვილის სახლ-მუზეუმი  ·  ხორნაბუჯის ხალხთა მეგობრობის მუზეუმი
 |
|  |
| თელავის მუნიციპალიტეტი | 
თელავის ისტორიულ-ეთნოგრაფიული მუზეუმი  ·  ალექსანდრე ჭავჭავაძის სახლ-მუზეუმი
 |
|  |
| ლაგოდეხის მუნიციპალიტეტი | 
ლაგოდეხის მხარეთმცოდნეობის მუზეუმი
 |
|  |
| საგარეჯოს მუნიციპალიტეტი | 
საგარეჯოს მხარეთმცოდნეობის მუზეუმი  ·  გიორგი ლეონიძის სახლ-მუზეუმი  ·  დავით გარეჯის მუზეუმ-ნაკრძალი
 |
|  |
| სიღნაღის მუნიციპალიტეტი | 
სიღნაღის მუზეუმი  ·  იროდიონ ევდოშვილის სახლ-მუზეუმი  ·  ვანო სარაჯიშვილის სახლ-მუზეუმი  ·  სანდრო ახმეტელის სახლ-მუზეუმი  ·  სანდრო შანშიაშვილის სახლ-მუზეუმი  ·  ილო მოსაშვილის სახლ-მუზეუმი  ·  ვასო გოძიაშვილის სახლ-მუზეუმი  ·  სანდრო მირიანაშვილის სახლ-მუზეუმი  ·  ალექსანდრე გზირიშვილის სახლ-მუზეუმი
 |
|  |
| ყვარლის მუნიციპალიტეტი | 
ილია ჭავჭავაძის სახლ-მუზეუმი  ·  კოტე მარჯანიშვილის სახლ-მუზეუმი  ·  ფულის მუზეუმი  ·  გრემ-ნეკრესის ისტორიულ-ხუროთმოძღვრული სახელმწიფო მუზეუმ-ნაკრძალი
 |

 |